
ΕΦΗΜΕΡΙΣΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

25 ΣΕΠΤΕΜΒΡΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

982 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 4,050 στρεμμάτων στη θέση Πουρ- 
νάρα της Κοινότητας Ουρανουπόλεως του Νομού Χαλκιδι¬ 
κής... 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός χώρου Ιερού Ναού σε οικισμό του Δήμου Σερρών (Ν. 
Σερρών) και καθορισμός ειδικών όρων και περιορισμών δόμησης 


αυτού. 2 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου Αθηνών. 3 

Τροποποίηση του εγκεκριμένου ρυμοτομικού σχεδίου Αθηνών, .. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 48099 (1) 

Κήρυξη αναδασωτέας έκτασης 4,050 στρεμμάτων στη θέση Πουρνάρα 
της Κοινότητας Ουρανουπόλεως του Νομού Χαλκιδικής. 

Η ΝΟΜΑΡΧΗΣ ΧΑΛΚΙΔΙΚΗΣ 
Έχουσα υπόψη: 

1. Τις διατάξεις του Ν. 3200/55 περί διοικητικής αποκέντρωσης, 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος της Χώ¬ 
ρας. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την αριθ. 4225/21.7.92 πρόταση του Δασαρχείου Αρναίας, απο¬ 
φασίζουμε: 

Κηρύσσουμε αναδασωτέα με σκοπό την προστασία για την αναδη¬ 
μιουργία της δασικής βλαστήσεως που καταστράφηκε ολοσχερώς από 
πυρκαγιά την 9η Ιουλίου 1992 δασική έκταση εμβαδού τεσσάρων και 
0,50 στρεμμάτων (4,050 στρ.) που βρίσκεται στη θέση Πουρνάρα της 
περιφέρειας της Κοινότητας Ουρανουπόλεως του Νομού Χαλκιδικής 
που προσδιορίζεται από τα στοιχεία Α, Β, Γ, Δ, Ε, Α και έχει όρια: 

Ανατολικά: Αγροτικό δρόμο. 

Δυτικά: Κοινόχρηστο δάσος Ουρανουπόλεως. 

Βόρεια: Κοινόχρηστο δάσος Ουρανουπόλεως. 

Νότια: Κοινόχρηστο δάσος Ουρανουπόλεως. 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 1 Σεπτεμβρίου 1992 

Η Νομάρχης 
ΕΛΙΣΑΒΕΤ ΜΠΟΥΚΑ 













£ίιαίίζ Μίτο* 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Καθορισμός χώρου Ιερού Ναού σε οικισμό του Δήμου Σερρών (Ν. Σερ¬ 
ρών) και καθορισμός ειδικών όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1, 2, 3, 9 και 29 του Ν.Δ/τος της 

17.7.1923 «Περί σχεδίου πόλεων κ.λπ» (Α' 228) όπως τροποποιήθη¬ 
καν και συμπληρώθηκαν. ,, 

2. Τις διατάξεις του άρθρου 23 παρ. 1 εδ. ιδ του Ν. 1558/1985 
«Κυβέρνηση και Κυβερνητικά Όργανα» (Α' 137). 

3. Την 922/1990 γνωμοδότηση του Δημοτικού Συμβουλίου Σερ- 
οών. 

4. Την 595/1991 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

5. Την 88/1992 γνωμοδότηση του Συμβουλίου της Επικράτειας με 
πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Καθορίζεται χώρος Ιερού Ναού στον συνοικισμό Αλημπέκιοΐ του Δή-. 


μου Σερρών (Ν. Σερρών), όπως ο χώρος φαίνεται με στοιχεία Α, Β, Γ, 
Δ, Ε, Ζ, Η, Θ, I, Α στο σχετικό πρωτότυπο διάγραμμα σε κλίμακα 
1:500 που θεωρήθηκε από τον Προϊστάμενο της Δ/νσης Τοπογραφι¬ 
κών Εφαρμογών με την 55536/1992 πράξη του και που αντίτυπό του 
σε φωτοσμίκρυνση δημοσιεύεται με το παρόν διάταγμα. 

Άρθρο 2 

Καθορίζεται η θέση και διάταξη του Ιερού Ναού όπως φαίνεται στο 
σχετικό διάγραμμα και ορίζεται μέγιστο επιτρεπόμενο ύψος αυτού: δε¬ 
κατρία (13) μέτρα. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβέρνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 27 Μαΐου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 



:10204 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 














ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


10205 


(3) 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α’ 154) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α’ 137). 

5. Την 8064/30.1.1992 πράξη συναίνεσης, ενώπιον της συμβο¬ 
λαιογράφου Αθηνών Αγγελικής Γλιαταδήμα, της Ελένης συζ. Χρήστου 
Μπουλούκου το γένος Αλεξ. Φιλιππόπουλου, εχούσης την αποκλειστική 
κυριότητα του παρακάτω περιγραφομένου ακινήτου. 

6. Την κατόπιν αυτοψίας της υπαλλήλου Ελπίδας Τασιοπούλου - 
Μακρή, αρχιτέκτονος, επιβεβαίωση των εμπλεκομένων στον υπολογι¬ 
σμό του μεταφερόμενου συντελεστή δόμησης στοιχείων του ακινήτου 
που βρίσκεται εντός του ρυμοτομικού σχεδίου Αθηνών και επί της οδού 
Επικούρου αρ. 28. 

7. Την 192/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

8. Την 32870/20.3.1992 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται εντός του ρυμοτομικού σχεδίου Αθηνών, επί 
της οδού Επικούρου αρ. 28 και έχει χαρακτηριστεί ως διατηρητέο με 
την 21495/729/12.2.1990 (Δ' 102) απόφαση του Υπουργού Περι¬ 


βάλλοντος, Χωροταξίας και Δημοσίων Έργων του οποίου την αποκλει¬ 
στική κυριότητα έχει η παραπάνω συναινούσα στη μεταφορά του συντε¬ 
λεστή δόμησης Ελένη Μπουλούκου - Φιλιπποπούλου όπως το βαρυνό- 
μενο ακίνητο φαίνεται με στοιχεία Α, Β, Γ, Δ, Α στο σχετικό πρωτότυπο 
διάγραμμα σε κλίμακα 1:200 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 79703/1992 πράξη 
του και που αντίτυπό του σε φωτοσμίκρυνση δημοσιεύεται με το παρόν 
διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α) Εμβαδόν ακινήτου: 150,50 τ.μ. 

β) Ποσοστό κάλυψης: 70%. 

γ) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 4,8 

δ) Δομήσιμες επιφάνειες που αντιστοιχούν σε αυτό είναι: 150,50 τ.μ. 
X 4,8 = 722,40 τ.μ. 

ε) Δομημένη επιφάνεια: 261,97 τ.μ. (150,50 τ.μ. στο ισόγειο και 
111,47 τ.μ. στον όροφο). 

στ) Μεταφερόμενες δομήσιμες επιφάνειες: 460,43 τ.μ. (από ορό¬ 

φους)· 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της Ελένης Μπουλούκου - Φιλιπποπούλου για εμβαδόν 460,43 
τ.μ. (από ορόφους). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 12 Σεπτεμβρίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 

(4) 

Τροποποίηση του εγκεκριμένου ρυμοτομικού σχεδίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: ^ 

1. Τις διατάξεις των άρθρων 3 και 70 του Ν.Δ/τος της 17.7.1923 
!«ΠερΙ σχεδίων πόλεων κ.λπ» (Α’ 228) όπως μεταγενέστερα τροποποιή¬ 
θηκαν και συμπληρώθηκαν. 

2. Τις διατάξεις της παρ. 1 (εδ. ιδ) του άρθρου 23 του Ν. 1558/ 
.1985 «Κυβέρνηση και Κυβερνητικά Όργανα» (Α* 137). 

3. Τις διατάξεις του άρθρου 99 (παρ. 3) του Ν. 1892/1990 για τον 
ίχσυγχρονισμό και την ανάπτυξη και άλλες διατάξεις» (Α' 101). 

4. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
«ν:;- ιοδιοτήτων του Υφυπουργού Περιβάλλοντος, Χωροταξίας χαι Δημο¬ 
σίων Έργων Χρήστου Κατσιγιάννη» (Β’ 702). 

■ 5. Τις 47/1989 και 373/1991 γνωμοδοτήσεις του Δημοτικού 
Συμβουλίου Αθηνών. 

, 6 ·Την 5/συν. 6/1992 γνωμοδότηση της Εκτελεστικής Επιτροπής 
του. Οργανισμού Αθήνας. 

7. Την 241/1992 γνωμοδότηση του Συμβουλίου της Επικράτειας, 
με πρόταση του Υφυπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 


Άρθρο 1 

Εγκρίνεται η τροποποίηση του εγκεκριμένου ρυμοτομικού σχεδίου 
του Δήμου Αθηναίων και ειδικότερα στο 113 οικοδομικό τετράγωνο 
(περιοχή 80) που εγκρίθηκε με το από 17.3.1959 Β.Δ/γμα (Α' 58), με 
τον χαρακτηρισμό ως πεζοδρόμου της αδιεξόδου οδού επί της οδού Κο¬ 
ρινθίας όπως φαίνεται στο σχετικό πρωτότυπο διάγραμμα σε 
1:500 που θεωρήθηκε από τον Προϊστάμενο της Διεύθυνσης Τοπογρα¬ 
φικών Εφαρμογών με την 66939/1992 πράξη του και που αντίτυπό 
του σε φωτοσμίκρυνση δημοσιεύεται με το παρόν διάταγμα. 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 4 Ιουλίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΧΡΗΣΤΟΣ ΚΑΤΣΙΠΑΝΝΗΣ 



?ϊϊ » ΙίΒΓϋΗ ΒΕΓ 

















